Diari Oficial de la Generalitat Valenciana


Sumari del DOGV 3528, del 30-06-1999 (1999/5065)

ORDRE de 10 de maig de 1999, de la Conselleria de Cultura, Educació i Ciència, per la qual s'adeqüen les autoritzacions a determinats centres privats, per transformació automàtica d'ensenyaments autoritzats de Formació Professional de 1r i 2n grau en cicles formatius de grau mitjà.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5065


Data del document
:   10-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Castelló de la Plana
    * Beniarjó
    * València
    * ensenyament professional

ORDRE de 10 de maig de 1999, de la Conselleria de Cultura, Educació i Ciència, per la qual s'adeqüen les autoritzacions a determinats centres privats, per transformació automàtica d'ensenyaments autoritzats de Formació Professional de 1r i 2n grau en cicles formatius de grau mitjà. [1999/5065]
  
Els expedients han sigut iniciats pels representants dels centres docents privats concertats a través de la comunicació de la transformació dels seus ensenyaments autoritzats de Formació Professional en cicles formatius de grau mitjà, segons el que establix la disposició addicional octava 2.d i 3. de la LOGSE i la disposició transitòria tercera 1.d, 2., 3 i 4 del Reial Decret 1.004/1991, de 14 de juny, sobre requisits mínims dels centres que impartisquen ensenyaments de règim general no universitaris.
  
Els cicles formatius de grau mitjà i el nombre de grups que pretenen impartir equivalen a les branques professionals i en cap cas excediran els grups que tenien autoritzats conformement a la legislació anterior a la LOGSE.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); la Llei Orgànica 8/1985, de 3 de juliol, Reguladora del Dret a l'Educació, (BOE de 4 de juliol); la Llei Orgànica 9/1995, de 20 de novembre, de la Participació, Avaluació i el Govern dels Centres Docents (BOE de 21 de novembre); el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), que va establir el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris, així com l'Ordre de 24 d'abril de 1996, del Ministeri d'Educació i Ciència (BOE de 3 de maig), per la qual es regula l'adequació de les autoritzacions dels centres privats de Formació Professional per a la implantació dels cicles formatius de grau mitjà i la resta de la normativa de general aplicació.
  
Vist el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la Formació professional en l'àmbit del sistema educatiu.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Adequar les autoritzacions dels centres privats de Formació Professional de primer grau que tenen autorització o classificació definitiva i els de segon grau classificats com a homologats, assenyalats en l'annex , atenent els termes generals de la present ordre i els que per a cadascun s'especifica, sent l'adequació per transformació automàtica dels ensenyaments de FP citats en cicles formatius de grau mitjà.
  
Segon
  
Establir, quan siga procedent, la configuració de la resta d'ensenyaments dels centres, després de dita transformació, en els termes que s'indiquen com a composició resultant de la resta del centre.
  
Tercer
  
Els cicles formatius autoritzats podran començar a impartir-se progressivament des de l'inici del curs escolar 1999/2000 en substitució dels grups de FP que s'extingixen. En cap moment els grups totals en funcionament del conjunt de nivells/etapes autoritzats/ades podran excedir el nombre que, segons el cas, s'establix en l'annex per a cada centre.
  
El citat nombre es revisarà, segons les instal·lacions reservades, en el moment en què, si és procedent, els centres, sol·liciten l'autorització per a impartir nivells/etapes educatius/ves no autoritzades, o modificació de la composició o capacitat de les ja autoritzades.
  
Quart
  
Els centres que no hagen aportat a l'expedient la relació del professorat i les seues respectives titulacions hauran de fer-ho abans de la implantació efectiva de l'ensenyament que s'autoritza per a la seua aprovació expressa per part de la Direcció Territorial, previ informe de la Inspecció Educativa que acredite el compliment dels requisits del Reial Decret de creació del cicle. D'altra banda, tots els centres, en la impartició dels cicles formatius de grau mitjà, hauran de complir els currículums i normes de règim acadèmic corresponents als nous ensenyaments, i correspondrà a la Inspecció Educativa la comprovació de dit compliment i del nombre de llocs.
  
Quint
  
Fins al moment en què es produïsca la implantació efectiva dels cicles formatius de grau mitjà, autoritzats per transformació automàtica en virtut de la present ordre, els centres podran funcionar a l'empara de les autoritzacions actuals. En tot cas, la implantació dels cicles formatius autoritzats i la corresponent extinció de les unitats de FP hauran de realitzar-se dins dels terminis màxims fixats pel Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny, que aprova el calendari d'aplicació de la nova ordenació del sistema educatiu.
  
Sext
  
Els centres que segons la disposició transitòria tercera de la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990), en la seua redacció modificada per la disposició final tercera de la Llei Orgànica 9/1995, de 20 de novembre, de la Participació, Avaluació i el Govern dels Centres Docents (BOE de 21 de novembre); puguen accedir al concert educatiu per als cicles formatius, podran sol·licitar la transformació d'unitats concertades de FP que s'extingixen pel procediment establit en el capítol III.A de l'Ordre de 23 de desembre de 1996 de la Conselleria de Cultura, Educació i Ciència (DOGV de 13 de gener de 1997).
  
Allò disposat en esta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Hble. Sr. conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 10 de maig de 1999
  
El conseller de Cultura, Educació i Ciència
  
MANUEL TARANCÓN FANDOS
  
ANNEX
  
Centre: La Anunciación
  
Domicili: c/ Conserva, 2
  
Localitat: València
  
Província: València
  
Titular: Arzobispado de Valencia
  
Codi: 85429918
  
Ensenyaments que es transformen: Se substituïxen la totalitat dels ensenyaments de FP autoritzats pels següents cicles formatius de grau mitjà:
  
- 1 grup de Gestió Administrativa per a 30 llocs escolars.
  
- 1 grup de Comerç per a 30 llocs escolars.
  
Composició resultant de la resta del centre:
  
- 4 unitats d'Educació Preescolar per a 160 llocs escolars
  
- 18 unitats d'Educació Primària per a 450 llocs escolars
  
- 12 unitats d'Educació Secundària Obligatòria per a 360 llocs escolars
  
- 2 unitats d'Educació Especial per a 20 llocs escolars
  
Centre: San Cristóbal
  
Domicili: c/ Tenerías, 30
  
Localitat: Castelló de la Plana
  
Província: Castelló de la Plana
  
Titular: Centros Docentes San Cristóbal, SL.
  
Codi: 52025812
  
Ensenyaments que es transformen: Se substituïxen la totalitat dels ensenyaments de FPI autoritzats pels següents cicles formatius de grau mitjà:
  
- 2 grups de Cures Auxiliars d'Infermeria per a 60 llocs escolars
  
- 2 grups de Farmàcia per a 60 llocs escolars
  
- 1 grup addicional al que ja té autoritzat de Gestió Administrativa per a 30 llocs escolars
  
Composició resultant de la resta del centre:
  
- 1 grup de Gestió Administrativa per a 30 llocs escolars
  
- 1 grup de Comerç per a 30 llocs escolars
  
- Centre homologat de Formació Professional de segon grau per a 80 llocs escolars de les branques i professions ja autoritzades.
  
Durant el període transitori d'implantació del nou sistema educatiu el centre no podrà tindre en funcionament un nombre superior a 9 grups simultanis entre FP a extingir i cicles formatius.
  
Centre: Vírgen al Pie de la Cruz
  
Domicili: Av. Molí de Vent, 32
  
Localitat: Puçol
  
Província: València
  
Titular: Arzobispado Fundación Vírgen al Pie de la Cruz
  
Codi: 89116452
  
Ensenyaments que es transformen: Se substituïxen la totalitat d'ensenyaments de FPI autoritzats pels següents cicles formatius de grau mitjà:
  
- 1 grup de Equips Electrònics de Consum per a 30 llocs escolars.
  
- 1 grup de Forneria i Pastisseria per a 30 llocs escolars.
  
- 1 grup de Comerç per a 30 llocs escolars.
  
Composició resultant de la resta del centre:
  
- 2 grups de Equips i Instal·lacions Electrotècniques per a 60 llocs escolars
  
- 1 grup de Gestió Administrativa per a 30 llocs escolars
  
- 2 grups de Cuina per a 60 llocs escolars
  
- 1 grup de Servicis de Restaurant i Bar per a 30 llocs escolars
  
Centre: Escola Formació Professional La Safor, Coop. V.
  
Domicili: c/ Sant Marc, 10
  
Localitat: Beniarjó
  
Província: València
  
Titular: Escola Formació Professional La Safor, Coop. V.
  
Codi: 44052958
  
Ensenyaments que es transformen: Se substituïx 1 grup de Comerç, procedent de la transformació automàtica dels ensenyaments de FPI autoritzats, per 1 grup de Jardineria, quedant configurat el conjunt del centre de la següent manera:
  
- 2 grups de Preimpressió d'Arts Gràfiques per a 60 llocs escolars.
  
- 1 grup de Gestió Administrativa per a 30 llocs escolars.
  
- 1 grup de Jardineria per a 30 llocs escolars.
  
- 2 unitats de Formació Professional de primer grau per a 80 llocs escolars de les branques d'explotacions agropecuàries i/o delineació.